נחמן כהנא (ירושלים)

הרב נחמן כהנא (נולד ב-1937) הוא רב בית הכנסת "חזון יחזקאל" בעיר העתיקה בירושלים ומחבר סדרת הספרים מי מנוחות. למד ונסמך לרבנות בישיבת נובהרדוק.

פעילות

חיבר את סדרת "מי מנוחות", שבה ביאור שיטתי לדברי התוספות על התלמוד בבלי. הסדרה כוללת 15 כרכים, ויצאה משנת 1972 ועד 1991. חלקה תורגם לאנגלית. היה זה מפעל ראשון בתחום, שהקל על לומדי התלמוד בהבנת דברי התוספות הנחשבים למשימה קשה יחסית. כמו כן, הוא היה שותף לתרגום לאנגלית של מסכתות ברכות ומסכת סוכה עם פירוש פנחס קהתי.

הרב כהנא היה ממקימי אגודת עטרה ליושנה. הוא יו"ר הוועדה הציבורית של מכון המקדש שאחראית על קורבן פסח, וערך "מפקד כהנים" עולמי, בציפייה לגאולה והקמת בית המקדש השלישי.

הרב כהנא הוא אחיו של מאיר כהנא ואביו של מרדכי כהנא.

בית הכנסת חזון יחזקאל

בית הכנסת חזון יחזקאל, שהקים הרב כהנא וקרוי על שם אביו, נמצא ברובע המוסלמי בעיר העתיקה. המבנה שבו שוכן בית הכנסת נקרא "בית הג'ורג'ים", וקודם לכן שכן בו בית כנסת שניטש לאחר פרעות תרפ"ט. בית הכנסת הוקם בכ"ג באלול ה'תשמ"ג הרב כהנא שילם פיצויים לערבים שגרו שם.

בבית הכנסת קהילה קטנה המורכבת מעולים חדשים, בעיקר מארצות הברית. בנוסף קבוצת אברכים לומדת בכולל במקום והוא משמש כחדר שיעורים של ישיבת עטרת ירושלים.

במתחם מתגוררות שתי משפחות יהודיות.

קישורים חיצוניים
 האתר של הרב נחמן כהנא

הערות שוליים

ישראלים ילידי ארצות הברית
חברי הסנהדרין החדשה
רבני הציונות הדתית בישראל
העיר העתיקה: רבנים
נחמן
מחברי ספרות תורנית
מתרגמים מעברית לאנגלית
ישראלים שנולדו ב-1937